Norske Langesund kan meget vel blive Fjord Lines nye anløbshavn på ruten fra Hirtshals.

I øjeblikket overvejer Fjord Line at skaffe sig en anløbshavn i Langesund til rederiets to fremtidige cruisefærger, som skal sejle fra Hirtshals. Planen var ellers at bruge Kristiansand, men forhandlingerne er gået i stå. Derfor er rederiet begyndt at se sig efter alternativer. - Når vi investerer 1,8 milliarder norske kroner i to nye skibe, så er vi nødt til at have en forudsigelighed, siger direktør i Fjord Line Danmark, Gert Balling, til TV2/Nord. Hvis destinationen ender med at blive Langesund, så vil overfarten tage en halv time længere, men ruten vil ifølge direktøren betyde flere muligheder, og endnu en destination på kortet. Det vil dog fortsat være muligt at komme til Kristiansand med Fjord Line fra Hirtshals. Rederiet viderefører under alle omstændigheder Fjord Line Express-linjen.